

ที่ มท ๐๘20.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

#### พฤษภาคม 2564

# เรื่อง ข้อมูลการบริหารจัดการขยะมูลฝอย ประจำปีงบประมาณ 2563

# เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองส่วนท้องถิ่น ด่วนที่สุด ที่ มท 0820.2/ว 807 ลงวันที่ 20 เมษายน 2564

สิ่งที่ส่งมาด้วย แบบฟอร์มรายงานข้อมูลการบริหารจัดการขยะมูลฝอย ประจำปีงบประมาณ 2563 จำนวน 1 ชุด

# ตามที่กรมส่งเสริมการปกครองท้องถิ่น ขอให้จังหวัดแจ้งองค์กรปกครองส่วนท้องถิ่น บันทึกข้อมูลการบริหารจัดการขยะมูลฝอยในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น รายปี (มฝ.1) ประจำปี พ.ศ. 2563 ให้แล้วเสร็จภายในวันที่ 29 เมษายน 2564 รายละเอียดตามหนังสือที่อ้างถึง นั้น

กรมส่งเสริมการปกครองท้องถิ่น ได้ตรวจสอบการบันทึกข้อมูลการบริหารจัดการขยะมูลฝอย  
ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น รายปี (มฝ.1) ประจำปี พ.ศ. 2563   
ณ วันที่ 29 เมษายน 2564 แล้ว ปรากฏผลการดำเนินการ ดังนี้

1. ส่วนที่ 1 ข้อมูลพื้นฐานองค์กรปกครองส่วนท้องถิ่น มีองค์กรปกครองส่วนท้องถิ่นรายงานแล้ว จำนวน 7,131 แห่ง คิดเป็นร้อยละ 91.72

2. ส่วนที่ 2 ข้อมูลพื้นฐานด้านขยะ มีองค์กรปกครองส่วนท้องถิ่นรายงานแล้ว จำนวน 7,474 แห่ง คิดเป็นร้อยละ 96.13

3. ส่วนที่ 3 ข้อมูลการเก็บขนขยะมูลฝอย และสถานที่กำจัดขยะ มีองค์กรปกครองส่วนท้องถิ่นรายงานแล้ว จำนวน 7,541 แห่ง คิดเป็นร้อยละ 96.99

4. ส่วนที่ 4 ข้อมูลค่าใช้จ่ายในการเก็บขนและกำจัดขยะมูลฝอย มีองค์กรปกครองส่วนท้องถิ่นรายงานแล้ว จำนวน 2,673 แห่ง คิดเป็นร้อยละ 34.38

5. ส่วนที่ 5 ข้อมูลด้านงบประมาณการจัดการขยะมูลฝอยขององค์กรปกครองส่วนท้องถิ่น   
มีองค์กรปกครองส่วนท้องถิ่นรายงานแล้ว จำนวน 2,434 แห่ง คิดเป็นร้อยละ 31.31

เนื่องจากข้อมูลการบริหารจัดการขยะมูลฝอย ประจำปีงบประมาณ พ.ศ. 2563 เป็นข้อมูล  
ที่จำเป็นต่อการขับเคลื่อนนโยบายการบริหารจัดการขยะมูลฝอยของกระทรวงมหาดไทย จึงขอความร่วมมือจังหวัดเร่งรัดองค์กรปกครองส่วนท้องถิ่นบันทึกข้อมูลการบริหารจัดการขยะในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น รายปี (มฝ.1) ประจำปี พ.ศ. 2563 พร้อมตรวจสอบความถูกต้อง  
ของข้อมูลข้อมูลและรายงานภาพรวม

/ของข้อมูล...

-2-

ของข้อมูลและรายงานภาพรวมของจังหวัดตามแบบรายงานที่กำหนด ส่งให้กรมส่งเสริมการปกครองท้องถิ่น ภายในวันที่ 25 พฤษภาคม 2564 และทางไปรษณีย์อิเล็กทรอนิกส์: dlawaste0208@gmail.com อีกทางหนึ่งด้วย รายละเอียดตาม QR Code ที่ปรากฏท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

โทร. ๐๒ 2๔๑ ๙๐๐๐ ต่อ ๒๑๑๒

โทรสาร. 0 2241 2066

แบบฟอร์มรายงานฯ